ekliptikken
Store norske leksikon,Realfag,Astronomi,Astronomi
Ekliptikken er den storsirkelen hvor himmelkulen skjæres av jordbanens plan. Dette tilsvarer den banen Solen synes å følge over himmelen i løpet av året.
Ekliptikken skjærer ekvator i jevndøgnspunktene, som ligger 180° fra hverandre. Vinkelen mellom ekliptikken og ekvators plan (ekliptikkhellingen) er 23° 27ʹ. Midt imellom jevndøgnspunktene ligger solvervspunktene, hvor Solen kommer lengst (23 ½°) vekk fra ekvator; om sommeren i nordlig retning og om vinteren i sørlig retning.De to parallellsirklene gjennom solvervspunktene kalles vendekretsene, fordi Solen vender om ved dem.Fordi både Månens og planetenes baner danner små vinkler med jordbanens plan, vil vi alltid se disse himmellegemene nær ekliptikken. Les mer i Store norske leksikon ekliptikksystemet astronomiske koordinater